Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:	Martina Pigová, Mgr. 
Organizácia: 	Národný ústav certifikovaných meraní vzdelávania, Žehrianska 9, Bratislava 5
Pozícia: 	riešiteľ aktivity 2.7.
Znalosť jazykov: 	anglický C1, nemecký A2

2. Zahraničná pracovná cesta (ZPC):
Štát, mesto:	Praha, Česká republika
Vykonaná v dňoch:	28. – 29.10.2012
Názov prijímajúcej organizácie: 	ACREA CR, spol. s r.o.
Účel cesty: 	účasť na vzdelávacom kurze Faktorová analýza
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Jednodňový vzdelávací kurz prebiehal v čase od 9:00 do 16:30. Bol rozdelený do 4 tematických blokov. 

4. Stručný priebeh rokovaní:
Vzdelávací kurz bol zameraný na problematiku Faktorovej analýzy. Kurz bol intenzívny, s nízkym počtom účastníkov, zameraný na  praktické využitie danej problematiky – počas celého priebehu kurzu účastníci pracovali s počítačom v programe SPSS Statistics. V úvodnej časti lektorka predniesla teoretické východiská faktorovej analýzy, jej význam a hlavné oblasti uplatnenia a následne stručne načrtla matematické pozadie faktorovej analýzy. V nasledujúcej časti lektorka podrobne popísala jednotlivé kroky pri realizácii faktorovej analýzy – analýza korelačnej matice, posúdenie vhodnosti dát pre analýzu, extrakcia faktorov, rozhodnutie o počte zachovaných faktorov, rotácia faktorov, interpretácia faktorov, grafické zobrazenie, odhad faktorových skór, ich analýza a interpretácia.

Jednotlivé kroky si mohli účastníci kurzu prakticky vyskúšať na rozličných dátových súboroch v programe SPSS, čo umožnilo lepšie pochopenie a zapamätanie danej problematiky.

Po každom tematickom bloku nasledovala možnosť v diskusii si vyjasniť nejasné oblasti, či konkrétne možnosti aplikácie témy v každodennej praxi účastníkov. Súčasťou popoludňajších blokov bola samostatná práca na cvičných zadaniach.
5. Odporúčané závery:

Vzdelávací kurz bol veľmi dobre organizovaný, účastníkom priniesol bohaté množstvo poznatkov a praktických aplikácií faktorovej analýzy. Jeho najväčším pozitívom bol dôraz na využitie preberanej témy v praxi, možnosť odskúšať si postup a samostatne identifikovať vhodné riešenie a interpretáciu výsledkov. Spoločnosť ponúka široké spektrum vzdelávacích kurzov v ďalších oblastiach prípravy a analýzy dát. Domnievam sa, že účasť na nich by mohla byť veľmi prínosná pre potreby realizovaného projektu. 

6. Prehľad prinesenej dokumentácie a miesto jej uloženia:
1. Študijné podklady (print out) poskytnuté realizátorom kurzu
2. Osvedčenie o absolvovaní kurzu
- dostupné v kancelárii č. 313 (sídlo NÚCEM)

7. Osobitne vyhotovený očakávaný prínos ZPC:

Účasť na vzdelávacom kurze má veľký význam pre ďalšie riešenie aktivity 2.7., ako aj aktivity 1.3.. Správnym použitím a interpretáciou faktorovej analýzy je možné potvrdiť či vyvrátiť jednodimenzionalitu testu, ktorá je základným predpokladom použitia teórie IRT. Pri posudzovaní položiek testu, ktorý môže byť bez použitia faktorovej analýzy nesprávne posudzovaný ako jednofaktorový, veľakrát dochádza k - často nevedomému - skresleniu výsledkov. Použitím faktorovej analýzy teda získame viac informácií o teste ako takom, a dokážeme správne rozhodnúť či položky testu tvoria jeden faktor alebo za ich štruktúrou stojí niekoľko nezávislých faktorov. Toto rozhodnutie samozrejme ovplyvní ďalšiu analýzu a pomôže tak získať presnejšie a validnejšie výsledky analýzy pomocou teórie IRT i klasickej teórie testov. Veľmi hodnotným prínosom kurzu pre obe aktivity bola ukážka odhadu a analýzy faktorových skóre, ktorá umožňuje porovnať skúmané populácie v jednotlivých dimenziách testu.

8. Spôsob zverejnenia výsledkov ZPC, prenos získaných informácií

Zverejnené na intranete

Svojím podpisom súhlasím so zverejnením správy na internete.

Správu vypracovala: 	Martina Pigová

Dátum: 	02.11.2012

Správu schválil: